Läti valitsus jätkab niisugust ettevaatlikku joont, nagu on olnud siiani, Lätis lõpeb eriolukord üheksandal juunil ja peaminister Krisini Karins on teatanud, et lätlased teevad kõik selleks, et seda erakorralist olukorda mitte enam pikendada, aga tõenäoliselt tuleb pärast seda siis mingisugune seadus vastu võtta, mis reguleerib siis tegevust erakorralise olukorra järgsel perioodil. Milline see täpselt olema saab, seda praegu veel ei ole otsustatud. Aga esimesest juunist osa piiranguid tõepoolest kaob või öelda leeveneb, on vist õigem. Näiteks taastub paljuski riigiasutuste töö, on võimalik minna riigiasutuste esindustesse büroodesse, samamoodi taastub lastehoiutegevus, haridusasutused hakkavad jälle tööle, noored saavad minna eksameid tegema. Professionaalsete sportlaste treeningutel ei nõuta siis enam kahemeetrist vahet ja teistel see nõue, tõsi veel küll, säilib, aga esimesest juunist on siis võimalik ka amatöörkollektiividel ehk siis laulukooridel, tantsurühmadel, kellel iganes jälle teha proove, aga noh, samas nad peavad järgima ka piirangut. Et 25 inimest on maksimum, mis siis Lätis tohib korraga koguneda ja kahemeetrist distantsi tuleb samamoodi järgida. Üldse. Läti käitub Eestiga võrreldes oluliselt erinevalt just nende inimeste arvu piiramise suhtes. Läti tervishoiuminister Ilse Vintele ütles täna, et kui läheb hästi, siis pärast üheksandat juunist on Läti valmis lubama siis siseruumidesse korraga 50 inimest ja välja 200. Paljud siin Lätis ka küsivad, et mis siis saab, suurüritustest sellele veel vastust ei ole, pigem on tervishoiuminister aga seda meelt, et niisuguseid tuhandete või 1000 inimesega üritusi lätlased sel suvel korraldada ei luba. Aga eks see täpsemalt sõltub ikkagi epidemioloogilisest olukorrast ja see otsus langetatakse siis hiljem. Ja üks oluline muudatus veel, mis täna valitsuse heakskiidu sai, on see, et viiakse sisse muudatused elektroonilise side seaduses, mis tähendab siis seda, et hädaolukorras on siis mobiilioperaatoreid kohustatud edastama päästeameti ja teiste ametkondade hädaolukorra infot, aga ühistranspordis maskide kandmise nõue jääb jätkuvalt kehtima ja tõenäoliselt on see nii ka pärast üheksandat juunit.
Läti valitsus arutas täna koroonaviiruse leviku tõttu kehtestatud piirangute leevendamist.